Държавен вестник, бр. 51, 2016 г., стр. 63

БРОЙ  51	
Д Ъ Р Ж А В Е Н  В Е С Т Н И К 	
СТР.  63  
1. във връзка с бюджетното финансиране:
a) изготвя бюджетите на второстепенните 
разпоредители в рамките на утвърдения от 
Народното събрание бюджет на съдебната 
власт по елементи на ЕБК и предлага за ут­
върждаване от ВСС;
б) организира текущото финансиране на 
второстепенните разпоредители по бюджета на 
съдебната власт съгласно утвърдените бюджети 
чрез системата за електронни разплащания 
„СЕБРА“, като: ежедневно обработва иници­
ираните платежни нареждания; контролира 
извършването на разходите на органите на 
съдебната власт в рамките на утвърдените 
им бюджети; поддържа ежедневен регистър 
за усвоените чрез СЕБРА средства по пара­
графи на ЕБК; 
в) подготвя предложения за извършване на 
корекции по бюджетите на второстепенните 
разпоредители по искания от органите на 
съдебната власт или служебни след експертен 
анализ;
г) извършва корекции по бюджетите на 
второстепенните разпоредители след утвър­
ждаването им от ВСС и своевременно изпраща 
актуализираните бюджети на органите на 
съдебната власт;
д) изготвя месечното разпределение на 
бюджета на съдебната власт и извършва 
актуализацията му съгласно утвърдените от 
ВСС корекции;
e) ежемесечно изпраща заявки за субсидия 
и лимит за разходи на съдебната власт за 
утвърждаване от МФ съгласно ЗДБРБ;
ж) поддържа регистър за ежемесечно 
контролиране на изпълнението на бюджета 
на органите на съдебната власт по основни 
параграфи и подпараграфи на ЕБК;
з) поддържа регистър за разпределението 
на допълнително отпуснатите средства по 
бюджетите на органите на съдебната власт 
по източници;
и) анализира извършените разходи по кри­
терии, зададени от ръководството на ВСС;
й) събира и съхранява постъпилата доку­
ментация от органите на съдебната власт във 
връзка с дължими обезщетения на магистрати 
и съдебни служители;
к) събира и съхранява постъпилата доку­
ментация от органите на съдебната власт във 
връзка с изплащане на дължими обезщетения 
по ЗОДОВ;
2. във връзка с финансовите разчети и 
анализи:
а) разработва дългосрочни и средносрочни 
прогнози за бюджета на съдебната власт;
б) съставя проект на бюджет на съдебната 
власт за съответната календарна година на 
основата на приетата прогноза;
в) обосновава и методически защитава 
проекта на бюджет на съдебната власт;
г) дава методически указания по изгот­
вянето на бюджета на съдебната власт; из­
готвя анализи и доклади по становищата на 
компетентните държавни органи, свързани с 
бюджета на съдебната власт;
д) разпределя утвърдения от Народното 
събрание бюджет на съдебната власт за съ­
ответната календарна година по органи на 
съдебната власт (в т.ч. обобщени бюджети 
на съдилищата) по елементи на Единната 
бюджетна класификация;
е) изготвя ежемесечна информация за из­
пълнението на бюджета на съдебната власт 
за предходни периоди и информира Висшия 
съдебен съвет;
ж) създава и поддържа информация, свър­
зана с бюджета на съдебната власт и неговото 
изпълнение;
з) поддържа информация за разпределение 
на допълнителните средства по бюджета на 
съдебната власт;
и) актуализира бюджета на съдебната власт;
й) изготвя необходима документация за Ми­
нистерството на финансите при необходимост 
от утвърждаване на допълнителни средства 
по бюджета на съдебната власт чрез ПМС, 
РМС или корекции между отделни първосте­
пенни разпоредители, както и последващите 
документи;
к) извършва периодично актуализация на 
приходите и разходите, както и на субсидията 
по бюджета на съдебната власт, и информира 
Министерството на финансите;
л) ежемесечно консолидира и анализира 
данни за средствата за работна заплата на 
органите на съдебната власт;
3. във връзка със счетоводството и мето­
дологията:
а) разработва дългосрочни, средносрочни 
и годишни прогнози за бюджета на ВСС и 
неговата администрация;
б) разпределя по параграфите на Единната 
бюджетна класификация одобрения бюджет на 
ВСС и неговата администрация за съответната 
година и предоставя същия на пленума на ВСС 
за запознаване, като на всяко тримесечие го 
информира за изпълнението му;
в) отчита касовото изпълнение на бюджета 
на ВСС и неговата администрация и предоста­
вя същия на пленума на ВСС за запознаване, 
като на всяко тримесечие го информира за 
изпълнението му;
г) анализира и контролира разходите за 
издръжка на ВСС и неговата администрация 
и при необходимост предлага корекция по 
отделните параграфи;
д) осъществява финансово-счетоводното 
обслужване на ВСС и неговата администрация 
съобразно Закона за счетоводството и други 
нормативни актове;